Diari Oficial de la Generalitat Valenciana


Sumari del DOGV 5223, del 21-03-2006 (2006/3114)

ORDRE de 14 de març del 2006, de la Conselleria de Territori i Habitatge, per la qual es fa pública la línia de subvenció i l'import global màxim de les ajudes previstes en l'Ordre de 4 de novembre del 2005, per la qual es convoquen i s'aproven les bases reguladores de les ajudes d'adequació superficial de façanes per a l'embelliment i millora dels entorns urbans als municipis de la Comunitat Valenciana per a l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5223

Data del DOGV
:   21-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3114


Data del document
:   14-03-2006

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * habitatge individual
    * ajuda a la construcció
    * suport econòmic

ORDRE de 14 de març del 2006, de la Conselleria de Territori i Habitatge, per la qual es fa pública la línia de subvenció i l'import global màxim de les ajudes previstes en l'Ordre de 4 de novembre del 2005, per la qual es convoquen i s'aproven les bases reguladores de les ajudes d'adequació superficial de façanes per a l'embelliment i millora dels entorns urbans als municipis de la Comunitat Valenciana per a l'exercici 2006. [2006/3114]  
Amb data 11 de novembre del 2005 va ser publicada en el Diari Oficial de la Generalitat Valenciana l'Ordre de 4 de novembre del 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes d'adequació superficial de façanes per a l'embelliment i millora dels entorns urbans als municipis de la Comunitat Valenciana per a l'exercici 2006.  
L'article 2 de l'ordre esmentada estableix que la dotació de la línia pressupostària serà la que figure en la corresponent llei de pressupostos i l'import global màxim destinat a la subvenció es farà públic mitjançant una ordre de la Conselleria de Territori i Habitatge.  
Després de la publicació de la Llei de pressupostos de la Generalitat Valenciana per a l'exercici 2006, de 29 de desembre del 2005 (DOGV de 31 de desembre del 2005), i d'acord amb el que estableix l'article 47.11 del Text Refós de la Llei d'Hisenda Pública de la Generalitat Valenciana aprovat pel Decret legislatiu de 26 de juny de 1991, del Govern Valencià, que exigeix com contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,  
ORDENE  
Article 1  
La quantia de les ajudes que poden concedir-se per a adequació superficial de façanes per a l'embelliment i millora dels entorns urbans en els municipis de la Comunitat Valenciana per a l'exercici 2006, que es preveuen en l'Ordre de 4 de novembre de la Conselleria de Territori i Habitatge, es finançaran a càrrec del capítol VII de la secció 14, Conselleria de Territori i Habitatge; servei 02, Secretaria Autonòmica; centre gestor 02, Direcció General de Habitatge i Projectes Urbans; programa 431.20; línia T4885000, amb un import global màxim de sis milions d'euros (6.000.000 €).  
Article 2  
El règim de pagaments i justificacions de les ajudes es realitzaran en els termes establits en l'Ordre de 4 de novembre del 2005 (DOGV 5133, d'11 de novembre del 2005) i en les corresponents resolucions de concessió d'ajudes.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 14 de març del 2006.  
El conseller de Territori i Habitatge,  
RAFAEL BLASCO CASTANY